KORRALDUS

Suure-Jaani								18. aprill 2023 nr 275

Metsateele kohanime ja teeregistri numbri määramine 

Riigimetsa Majandamise Keskus esitas 15.03.2023 kirjas nr 3-2.1/2023/1820 Põhja-Sakala Vallavalitsusele info, et soovib riiklikus teeregistris arvele võtta Põhja-Sakala valla haldusterritooriumil 2022. aastal ehitatud metsatee, tegi ettepaneku kinnitada metsatee nimeks Kõnnu põik ja palus tee teeregistris ning Eesti topograafia andmekogus (ETAK) registreerimiseks teeregistri numbrit. Kiri on registreeritud Põhja-Sakala vallavalitsuse dokumendiregistris 15.03.2023 nr 4-2/4-12.

Ehitusseadustiku § 93 lõike 1 alusel on metsatee riigi omandisse jäetud maal paiknev valdavalt riigimetsa majandamiseks kasutatav tee ja seda võib kasutada igaüks, kui riigimetsa majandamist korraldav isik või riigiasutus ei ole metsateed või selle osa sulgenud või 
metsateel liiklust piiranud.

Vabariigi Valitsuse 07.01.2016 määruse nr 1 "Teeregistri põhimäärus" § 7 lõikest 1 ja § 12 lõikest 3 tulenevalt kantakse teeregistrisse riigiteed ja kohalikud teed, kuid tee omaniku esitatud andmete alusel võib teeregistrisse kanda ka metsateid, avalikkusele ligipääsetavaid erateid ja erateid. Sama määruse § 8 lõike 1 alusel kantakse teeregistrisse terviktee nimi, number ja asukoht kaardil ning § 14 lõike 2 järgi tuleb metsateele anda unikaalne number.
Vahemikus 1000000-9999999, kus esimesed kolm numbrit on tee alguspunkti kohaliku omavalitsuse üksuse EHAK kood. Vabariigi Valitsuse 05.12.2013 määruse nr 171 "Eesti topograafia andmekogu asutamine ja andmekogu pidamise põhimäärus" § 8 lõike 2 punkti 25 kohaselt kantakse topoandmete andmebaasi teid iseloomustavate andmetena muuhulgas tee number riiklikus teeregistris ja tee nimi riiklikus kohanimeregistris.

Lähtudes kohanimeseaduse § 4 lg 1 punktist 4 peab kohanimi olema määratud teele ja sama
seaduse § 5 lg 1 punkti 3 alusel on kohanime määraja kohalik omavalitsus. Kohanimeseaduse § 6 lõike 8 kohaselt avalikustatakse kohanime määramise eelnõu vähemalt 15 päeva enne
kohanime määramise otsuse tegemist.

Põhja-Sakala Vallavolikogu on 26.11.2020 määrusega nr 16 "Kohanime määramise kord" andnud kohanime määramise pädevuse Põhja-Sakala Vallavalitsusele ja määranud kohanime määramise eelnõu avalikustamise korra.

Kohanime määramise eelnõu avalikustamine toimus ajavahemikul 27.03.2023. a kuni 10.04.2023. a Põhja-Sakala valla kodulehel www.pohja-sakala.ee.

Aluseks võttes eeltoodut ja kohaliku omavalitsuse korralduse seaduse § 30 lõike 1 
punktid 3 ja 4, ruumiandmete seaduse § 44 lõike 1 punkti 1, kohanimeseaduse § 4 lõike 1 punkti 4, § 5 lõike 1 punkti 3, § 6 lõike 8 ning Põhja-Sakala Vallavolikogu 26.11.2020 määruse nr 16 "Kohanime määramise kord"
1. Määrata Viljandi maakonnas Põhja-Sakala vallas Kurnuvere ja Ülde külas asuvale ning lisatud asendiplaanil punase pidevjoonega tähistatud metsateele kohanimi Kännu põik ja teeregistri number 5450116.

2. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42, 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

3. Korraldus jõustub teatavakstegemisest.

allkirjastatud digitaalselt						allkirjastatud digitaalselt
Karel Tölp								Veronika Ling
vallavanem								vallasekretär

Saata: teedespetsialist